钦定古今图书集成/明伦汇编/官常典/第284卷 > 明
## 钦定古今图书集成/明伦汇编/官常典/第284卷 > 明

明设詹事府，置正詹、少詹、府丞，统主簿、录事之属，而
“左右春坊、司经局”亦兼隶焉。皆为东宫官属，不全设，
亦无定员。

按《明会典》：“詹事府正官，詹事一员，少詹事二员；
首领官，主簿一员，录事二员。”

〈注〉内一员、后添设。万历九年革。十一年复设。

《属官》通事舍人二员

左、右春坊，大学士，左、右庶子，左右谕德，各一员。左、右
中允，左右赞善，左右司直郎，各二员。左右清纪郎，各
一员。左、右司谏，各二员。

司经局洗马、校书、正字各二员。

〈注〉以上詹事府及坊局官，后不全设，亦无定员。

凡东宫讲读，洪武初置大本堂，令皇太子亲王讲学，
设官授经。后皇太子居文华殿，各官分班入直，并选
秀才入充伴读。

凡讲读、纂修、考试等事。坊局官皆预

凡坊局官吏俸粮。旧于礼部带支。后俱从詹事府支
给

凡纸札印色等项。俱于詹事府分给

南京詹事府。后不设官。止设主簿一员

南京左春坊、右春坊、司经局。后俱不设官

### 太祖洪武 年东宫官属以勋旧兼充

按“《明会典》，国初设东宫官属，有同知詹事院事、副詹
事、左右詹事、詹事丞、左右率府使、副使、同知左右率
府事、谕德、赞善、文学、中舍、正字、侍正、洗马、庶子等官。
皆以勋旧大臣兼之，不别设。已又改赞善为赞善大
夫，设赞读。”

洪武十年、置通事令、丞。

按《明会典》：“洪武十年，詹事院置通事司，设司令、司丞，
寻革。”

洪武十四年，设左右司直郎

按《明会典》云云。

洪武十五年，置左、右春坊，设大学士。又置司经局，设
洗马、校书、正字。

按《明会典》云云。

洪武二十二年。以各衙门无所统属。始置詹事院
按《明会典》云云。

洪武二十三年，詹事院设校书。

按《明会典》云云。

洪武二十五年，改詹事院为府，备置府僚。

按《明会典》，“二十五年，改詹事院为府，左右春坊、司经
局皆列署府中。府设詹事一员、少詹事二员、府丞一
员、主簿一员、录事二员。左右春坊设大学士各一员，
左右庶子各一员，左右谕德各一员，左右中允各二
员，左右赞善各二员，左右司直郎各二员。司经局设
洗马二员、校书二员、正字二员。”

洪武二十六年、令给牌。詹事府官、验其出入午门
按明《会典》、凡本府官于午门内出入。洪武二十六年、
令给牌为验、后不给

洪武二十九年，添设“春坊”官属。

按《明会典》二十九年，添设春坊左右清纪郎各一员，
左右司谏各一员，通事舍人二员，皆以侍从辅导东
宫为职。左、右春坊，则专典东宫上奏请下启笺讲读
之事。司直郎掌弹劾纠举，清纪郎佐之。司谏掌箴诲
鉴戒之事，以拾遗补过。洗马掌收贮经史子集，刊缉
图书，立正本、副本贮本，以备进览。校书正字掌缮写
装潢，并诠其讹谬，调其音切，以助洗马、主簿管勾会
文移，检稽脱失。录事佐之。通事舍人典东宫朝、参谒、
辞见之礼，与承令劳问之事，而皆统之于本府。

### 成祖永乐二年定宫僚讲读启请诸事例

按《明会典》，“永乐二年，令春坊司经局官与翰林院官，
日分二员讲书，以《尚书》《春秋通鉴》《大学衍义》《贞观政要》等书直述大义，辑成篇章，进呈御览，然后赴文华
殿讲说。三师、三少及詹事府官、鸿胪寺并每科给事
中一员侍立，进讲毕，众官齐出。若有召问，亦须前项
官员一同进出。如有独进并独自留后者，许给事中”、
鸿胪寺官并司直、清纪郎纠劾之。其遇上位发落过
五府军政、六部紧要事务，及抚谕四夷恩意，其大经、
大法，詹事府官、同春坊司经局官，将缘由于文华殿
读书之后，众官未退之时一一敷陈。天顺以后，讲读
止用东宫官与翰林院

凡遇正旦、冬至节、行庆贺礼、并进历进春等事。本府
例该启皇太子知、必先奏闻、俟得旨、方具启本进。
凡遇皇太子千秋节、行庆贺礼、奏启本同进

凡正旦、冬至、千秋节、礼部官进笺、并进历进春。通事
舍人二员举案

凡正旦、冬至、皇太子千秋节、两坊局官二员、与翰林
院官、于文华殿侍班

凡东宫官属、与翰林院官互兼职事。遇有讲读纂修
考试等事。本府官皆豫与翰林院同

### 皇清

《大清会典》。詹事府官员为：

东宫僚属、职在侍从。并司讲读笺奏之事。与翰林

院互兼职掌

正官

满、汉詹事各一员，汉詹事兼翰林院侍读学士衔。

满、汉少詹事各二员。汉少詹事兼翰林院侍讲学士衔。

首领官

满汉主簿各一员

满汉录事各二员

旧有属官汉通事舍人二员。顺治十五年裁“左春坊。”

满、汉左庶子各一员。汉左庶子兼翰林院侍读衔。

满、汉左谕德各一员。汉谕德兼翰林院修撰衔，右同。

满、汉左中允各二员。汉中允兼翰林院编修衔，右同。

满、汉左赞善各二员。汉赞善兼翰林院检讨衔，右同。

右春坊

满、汉右庶子各一员，汉右庶子兼翰林院侍讲衔。

满汉右谕德各一员

满汉右中允各二员

满汉右赞善各二员

司经局

满、汉洗马各一员，汉洗马兼翰林院修撰衔。满、汉正字各二员。汉官以应授内阁中书舍人改管。

府坊局，满笔帖式共十员。内满文五员，满、汉文五员。

### 世祖章皇帝顺治元年

《大清会典》：“顺治元年，置詹事府，设汉少詹事一员。”

署府事。本年裁并内三院

顺治九年

《大清会典》。“顺治九年，复置詹事府，设詹事一员掌理”

府事，少詹事二员，协理府事，主簿一员，掌勾会文移，录事二员佐之，通事舍人二员。置左右春坊及司经局，各给印信，列署詹事府中。“左、右春坊设左右庶子各一员，左右谕德各一员，左右中允各二员，左右赞善各二员。司经局设洗马一员，正字二员，詹事兼内院侍读学士，少詹事兼内院侍讲学士，左庶子兼内” 院侍读，右庶子兼内院侍讲，谕德洗马兼内院修撰，中允兼内院编修，赞善兼内院检讨，正字以内院中书舍人兼管。时止设汉官，本年添设满詹事一员，掌管印信，兼衔与汉官同。

顺治十五年

《大清会典》。“顺治十五年，裁詹事府。”